
Havannai képeslapok

Sétáltam a rakparton, az arcomat sütötte a lemenő nap, és már érezni lehetett a levegőben a közelgő ősz illatát. Szeptember volt, és én boldog voltam. Akkor és ott, nekem ez jelentette a boldogságot.
De neki...most...és itt?
Mások pillanatnyi érzelmeit nehéz megtapasztalni. Személyes benyomások, régi emlékek lenyomatai, a hely szelleme, mind-mind meghatározzák egy szituációhoz való viszonyunkat.
Vajon belebújhatunk- e a bőrébe, valamilyen szűrőn át megtapasztalhatjuk-e világát úgy, ahogy nem látja senki más, csak ő?
"Amennyiben Albert Camus¬nak igaza van, s a boldogság valóban kötelesség, akkor ez nem
feltétlenül valahol máshol, valahol odaát ró feladatot mindenkire, hanem éppen itt van dolgunk
ez ügyben, még akkor is, ha netán a Havanna¬lakótelepen élünk. S ha már egyszer így esett,
akkor a Havanna¬lakótelepen kell boldognak lennünk, hiszen a kötelesség bizonyos
értelemben – egy nem napi rendszerességgel kihirdetett – parancs."
/TDK 2013 Az Urbanisztika Tanszék Művészeti Szekciójának pályázati kiírása/

Tanulmányunkban Camus nyomán elindulva ezt a bizonyos boldogságot kerestük mi is a Havanna lakótelepen. Gondolatainkat pedig egy életút képei és naplótöredékei őrzik.



